CELEX: 52001PC0235
Language: fi
Date: 2001-05-02
Title: Ehdotus: neuvoston asetus lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta

Avis juridique important

|

52001PC0235

Ehdotus: neuvoston asetus lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta  /* KOM/2001/0235 lopull. */  

Ehdotus: NEUVOSTON ASETUS lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta(komission esittämä)PERUSTELUTNeuvoston asetuksella (EY) N:o 1015/94 [1] (sellaisena kuin se on myöhemmin muutettuna) otettiin käyttöön lopullinen polkumyyntitulli tiettyjen Japanista peräisin olevien televisiokamerajärjestelmien tuonnissa. Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä luetellut ammattikäyttöön tarkoitetut kamerajärjestelmät, joita ovat mainitussa asetuksessa olevaan tuotemääritelmään teknisiltä ominaisuuksiltaan sopivat korkealaatuiset kamerajärjestelmät, joita ei kuitenkaan voida pitää televisiokamerajärjestelminä.[1]  EYVL L 111, 30.4.1994, s. 106, asetus sellaisena kuin se on viimeksi muutettuna asetuksella (EY) N:o 198/2001 (EYVL L 30, 1.2.2001, s. 1).Neuvosto vahvisti syyskuussa 2000 asetuksella (EY) N:o 2042/2000 [2] edellä mainitut lopulliset polkumyyntitullit, jotka oli otettu käyttöön polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [3] 11 artiklan 2 kohdan mukaisesti.[2]  EYVL L 244, 29.9.2000, s. 38.[3]  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2).Myöhemmin komissio on saanut yhdeltä japanilaiselta vientiä harjoittavalta televisiokamerajärjestelmien tuottajalta pyynnön lisätä neuvoston asetuksen (EY) N:o 2042/2000 liitteeseen tiettyjä ammattikäyttöön tarkoitettuja kamerajärjestelmiä, jotta niihin ei sovellettaisi kyseisiä polkumyyntitulleja.Liitteenä olevassa neuvoston asetuksessa on asiasta tarkempia tietoja, jotka osoittavat, että asianomaisia malleja käytetään lähinnä ammattimaiseen videokuvaukseen ja että ne ovat polkumyyntitullista aiemmin vapautettujen ammattikäyttöön tarkoitettujen kamerajärjestelmämallien seuraajia, jotka on näin ollen syytä sisällyttää mainittuun liitteeseen.Ehdotus: NEUVOSTON ASETUS lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [4],[4]  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2).ottaa huomioon komission ehdotuksen, joka on tehty komission kuultua neuvoa-antavaa komiteaa,sekä katsoo seuraavaa:A. AIKAISEMPI MENETTELY(1) Neuvosto otti asetuksella (EY) N:o 1015/94 [5] käyttöön lopullisen polkumyyntitullin Japanista peräisin olevien televisiokamerajärjestelmien tuonnissa.[5]  EYVL L 111, 30.4.1994, s. 1, asetus sellaisena kuin se on viimeksi muutettuna asetuksella (EY) N:o 198/2001 (EYVL L 30, 1.2.2001, s. 1).(2) Neuvosto jätti asetuksen (EY) N:o 1015/94 1 artiklan 3 kohdan e alakohdassa nimenomaisesti polkumyyntitullin soveltamisalan ulkopuolelle kyseisen asetuksen liitteessä, jäljempänä 'liite', luetellut ammattikäyttöön tarkoitetut korkealaatuiset kamerat, joihin teknisten ominaisuuksien osalta voidaan soveltaa asetuksen (EY) N:o 1015/94 1 artiklan 2 kohdan säännöksiä, mutta joita ei kuitenkaan voida pitää televisiokamerajärjestelminä.(3) Lokakuussa 1995 neuvosto muutti edellä mainittua asetusta (EY) N:o 1015/94 asetuksella (EY) N:o 2474/95 [6]. Muutokset koskivat erityisesti samankaltaisen tuotteen määrittelyä ja lopullisen polkumyyntitullin soveltamisalan ulkopuolelle nimenomaisesti jätettäviä tiettyjä ammattikäyttöön tarkoitettuja kamerajärjestelmiä.[6]  EYVL L 255, 25.10.1995, s. 11.(4) Lokakuussa 1997 neuvosto muutti asetuksella (EY) N:o 1952/97 [7] Sony Corporationiin ja Ikegami Tsushinkiin sovellettavien lopullisten polkumyyntitullien määriä asetuksen (EY) N:o 384/96, jäljempänä 'perusasetus', 12 artiklan mukaisesti. Lisäksi neuvosto jätti polkumyyntitullin soveltamisalan ulkopuolelle tiettyjä uusia ammattikäyttöön tarkoitettuja kamerajärjestelmiä ja lisäsi ne liitteeseen.[7]  EYVL L 276, 9.10.1997, s. 20.(5) Syyskuussa 2000 neuvosto vahvisti asetuksella (EY) N:o 2042/2000 [8] lopulliset polkumyyntitullit, jotka oli otettu käyttöön asetuksella (EY) N:o 1015/94 (sellaisena kuin se on myöhemmin muutettuna) perusasetuksen 11 artiklan 2 kohdan mukaisesti.[8]  EYVL L 244, 29.9.2000, s. 38.(6) Neuvosto muutti asetusta (EY) N:o 2042/2000 viimeksi tammikuussa 2001 asetuksella (EY) N:o 198/2001 [9] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.[9]  EYVL L 30, 1.2.2001, s. 1.B. AMMATTIKÄYTTÖÖN TARKOITETTUJA UUSIA KAMERAJÄRJESTELMÄMALLEJA KOSKEVA TUTKIMUS1. Pyyntö(7) Japanilainen vientiä harjoittava tuottaja, Sony Corporation, jäljempänä 'Sony', ilmoitti komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja ja pyysi, että kyseiset kamerajärjestelmämallit ja niiden oheislaitteet sisällytettäisiin liitteeseen ja jätettäisiin näin ollen polkumyyntitullien soveltamisalan ulkopuolelle.2. Tutkittavat mallit(8) Saatu pyyntö ja sen mukana olleet tekniset tiedot koskivat seuraavia malleja:- kameran runko DXC-D35PH- kameran runko DXC-D35PL- kameran runko DXC-D35PK- kameran runko DXC-D35WSPL- kameran runko DSR-135PL- etsin DXF-801CE- kameraohjausyksikkö CCU-M5AP.Kaikkien edellä mainittujen mallien esitettiin kuuluvan ammattikäyttöön tarkoitettuihin kamerajärjestelmiin, joiden käyttötarkoituksena on ammattimainen videokuvaus.3. Tutkimus ja päätelmät(9) Komissio ilmoitti yhteisön tuotannonalalle Sonyn esittämästä pyynnöstä ja pyysi yhteisön tuotannonalaa kommentoimaan asiaa.(10) Yhteisön tuotannonala katsoi, ettei edellä mainittuja malleja pitäisi vapauttaa voimassa olevista polkumyyntitoimenpiteistä. Se väitti, että tarkasteltavana olevat mallit voitaisiin liittää helposti triax-yksikköön tai triax-järjestelmään, jolloin niitä voitaisiin käyttää televisiolähetyskameroina.(11) Komission tutkimuksessa paljastui, että tarkasteltavana olevat mallit voidaan todellakin liittää triax-sovittimeen, ja siten niitä voidaan periaatteessa käyttää televisiolähetyskameroina joissakin tilanteissa. Sonyn komission pyynnöstä toimittamat lisätiedot osoittivat kuitenkin, että tarkasteltavana olevien mallien käyttäjistä suurin osa on ammattimaisia kuvaajia ja että näiden mallien pääasialliset käyttötarkoitukset ovat ammattimaisessa videokuvauksessa.(12) Komission tutkimus vahvisti myös, että tarkasteltavana olevat mallit ovat liitteessä jo lueteltujen edeltäjiensä uudistettuja malleja ja suurelta osin identtisiä niiden kanssa.(13) Edellä todetun perusteella komissio vahvisti, että yleisesti ottaen edellä mainitut kameramallit olisi jätettävä nykyisten polkumyyntitoimenpiteiden soveltamisalan ulkopuolelle lukuun ottamatta niitä tapauksia, joissa vastaavaa triax-järjestelmää tai triax-sovitinta myydään yhteisön markkinoilla.(14) Komissio ilmoitti päätelmistään yhteisön tuottajille ja televisiokamerajärjestelmien viejälle ja antoi niille mahdollisuuden ilmaista kantansa. Yksi yhteisön tuottaja vastusti edelleen tarkasteltavana olevien kameramallien vapauttamista polkumyyntitullista, mutta ei toimittanut lisänäyttöä tukeakseen väitettään, jonka mukaan kyseistä kamerasarjaa myydään yhteisön markkinoilla televisiolähetyskamerana.(15) Näin ollen kaikki edellä johdanto-osan 8 kappaleessa luetellut mallit ja niiden oheislaitteet olisi vapautettava Japanista peräisin oleviin televisiokamerajärjestelmiin sovellettavasta polkumyyntitullista, ja liitettä olisi muutettava vastaavasti.(16) Asian monimutkaisuuden, toimitetun näytön ja toimitettujen tietojen sekä asian teknisten näkökohtien edellyttämän asianosaisten jatkuvan kuulemisen vuoksi komissio ei pystynyt päättämään tutkimusta aikaisemmin. Tässä tilanteessa katsottiin asianmukaiseksi soveltaa tätä asetusta johdanto-osan 8 kappaleessa lueteltuihin kameramalleihin taannehtivasti niiden tuontipäivästä riippumatta,ON ANTANUT TÄMÄN ASETUKSEN:1 artiklaKorvataan neuvoston asetuksen (EY) N:o 2042/2000 liite tämän asetuksen liitteellä. Lisätään neuvoston asetuksen (EY) N:o 2042/2000 liitteeseen seuraavat kameramallit:- kameran runko DXC-D35PH- kameran runko DXC-D35PL- kameran runko DXC-D35PK- kameran runko DXC-D35WSPL- kameran runko DSR-135PL- etsin DXF-801CE- kameraohjausyksikkö CCU-M5AP.2 artiklaTämä asetus tulee voimaan päivänä, jona se julkaistaan Euroopan yhteisöjen virallisessa lehdessä, ja sitä sovelletaan 1 artiklassa lueteltuihin kameramalleihin niiden tuontipäivästä riippumatta.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtajaLIITELuettelo ammattikäyttöön tarkoitetuista kamerajärjestelmistä, jotka eivät ole televisiolähetyskamerajärjestelmiä ja jotka on vapautettu tullista&gt;TAULUKON PAIKKA&gt;&gt;TAULUKON PAIKKA&gt;&gt;TAULUKON PAIKKA&gt;&gt;TAULUKON PAIKKA&gt;&gt;TAULUKON PAIKKA&gt;